钦定古今图书集成/明伦汇编/闺媛典/第295卷 > 皇清二十八 > 韩国卿妻阎氏
## 钦定古今图书集成/明伦汇编/闺媛典/第295卷 > 皇清二十八 > 韩国卿妻阎氏

按《光山县志》：阎氏，韩国卿妻。翁病，氏祷于神，割股奉之而愈。国卿病，氏奉汤药不倦。病剧，抱幼子对泣，惧其夫以年少见疑，曰：“余请及君存，作墓穴二，即不讳君处，一留一以俟我。” 抚子成立，就窆。夫亡时，氏年二十七，教二子俱入成均旌表。